钦定古今图书集成/明伦汇编/氏族典/第370卷 > 《廖用贤尚友录》 > 阎本
## 钦定古今图书集成/明伦汇编/氏族典/第370卷 > 《廖用贤尚友录》 > 阎本

按《畿辅通志》：“本字宗元，关中人，进士。初任蓟州仓储，
会上遣少宗伯邹干来赈，干与总兵东宁伯焦焘上
言，‘郎中阎本持躬廉介，出纳平允，吏亡敢私，城社凭
而鼠雀，耗者饥而不害’。上立擢为佥都御史，抚蓟门。
莅任后，遂举修平谷、丰润、玉田、开平诸城池，通蓟浮
桥，悉加缮构。时有貂珰怙权擅敛，掾史舞文害人，本”
尽法处之，因是被谗，称疾致仕，军民扳卧者遮道。久
之，谤息誉闻，复起为户部侍郎。